Prognoza meteo pentru lunile vară. Cum va fi vremea pe litoral
- Iulia Moraru
- 14 mai 2024, 19:27
Meteorologii au anunțat prognoza meteo pentru lunile de vară și deși ne-am aștepta cu toții la zile de caniculă extremă, mai ales pe litoral, vom avea parte de o vreme capricioasă și mai mult instabilă.
Cu toate acestea, vom avea perioade în care ne vom sufoca de căldură. Sistemele de prognoză pe termen lung, inclusiv cele europene, americane și britanice, estimează că o serie de valuri de presiune și anomalii climatice se vor extinde de la America de Nord până în Europa.
Prognoza meteo pentru lunile de vară, pe litoral
În special în iulie și august, se așteaptă temperaturi extrem de ridicate în centrul și sudul Europei.
AccuWeather a lansat prognoza meteo pentru următoarele luni, oferind o perspectivă asupra vremii din această vară.
Specialiștii indică faptul că pe litoralul românesc, vremea se anunță atipică, mai ales având în vedere că în ultimii ani temperaturile au atins temperaturi record.
Perspectiva pentru vara 2024 pare să fie diferită față de anii precedenți. Prognoza meteorologilor indică o vară capricioasă, cu temperaturi în luna iulie similare cu cele din iunie.
În plus, în contrast cu perioadele anterioare, nu se prevede nicio zi caniculară, temperaturile rămânând mult sub pragul de 35 de grade Celsius, iar pragul de 30 de grade nu este nici măcar depășit.
Cum va fi vremea în următoarele patru săptămâni
Săptămâna 13.05.2024 – 20.05.2024
Mediile valorilor termice se vor situa sub cele specifice pentru această perioadă în cea mai mare parte a țării, îndeosebi în regiunile estice și sud-estice.
Cantitățile de precipitații vor fi în general deficitare în majoritatea regiunilor, dar mai ales în cele nordice, centrale, estice și local în cele sudice.
Prognoza meteo pentru săptămâna 20.05.2024 – 27.05.2024
Temperatura medie a aerului se va situa în jurul celei specifice pentru această perioadă la nivelul întregii țări.
Cantitățile de precipitații se vor situa peste cele normale pentru această perioadă în vestul și sud-vestul teritoriului. În timp ce în rest vor fi în general apropiate de mediile multianuale.
Săptămâna 27.05.2024 – 03.06.2024
Temperatura medie a aerului va avea valori în general apropiate de mediile multianuale în toată țara.
Cantitățile de precipitații vor fi în general apropiate de cele specifice pentru această perioadă în majoritatea regiunilor, posibil ușor deficitare local în estul și sudul țării.
Prognoza meteo pentru săptămâna 03.06.2024 – 10.06.2024
Mediile valorilor termice se vor situa ușor peste normele climatologice ale perioadei la nivelul întregii țări.
Regimul pluviometric va fi în general apropiat de cel normal pentru acest interval în cea mai mare parte a țării.